VS001088
Datum: 1992-08-09T02:00:00.000+02:00
datum_sodbe_i_stopnje: 2000-04-13T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 15100000 SIT
opombe: II Ips 33/2002. Revizijo sta vložili tožeča in tožena stranka. Reviziji tožeče stranke je bilo delno ugodeno glede soodgovornosti tožene stranke za škodni dogodek (s 60 na 70 odstotkov) in glede višine odškodnine. Odškodnina za skaženost je bila z 1.000.000 SIT zvišana na 1.500.000 SIT, odškodnina za ZŽA pa z 9.000.000 SIT na 10.000.000 SIT. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 10 do 15 let

Osnovnošolka, kasneje dijakinja.

## Škodni dogodek

Kot kolesarka se je poškodovala v prometni nesreči.

## Poškodba

Obtolčenine možganov s krvavitvami v lobanjsko votlino, odrgnine in rane po obrazu in telesu, zlom desne nadlahtnice, zlom leve lopatice, ključnice in stegnenice ter obsežne rane v zatilju in na hrbtu.

## Telesne bolečine

3000000 SIT Hude 3 tedne, srednje hude 2 meseca, lahke 1 leto. Trajno, pogojeno z veremenskimi spremembami, so ostali občasni glavoboli srednje intenzivnosti.

#### Hospitalizacija

Bivanje na oddelku za intenzivno terapijo, dolgotrajna hospitalizacija, povečana odvisnost od pomoči bolniškega oseja in staršev; operativni posegi.

#### Ambulantno zdravljenje

Številni pregledi, različna psihološka testiranja.

#### Nevšečnosti med zdravljenjem

Gibanje s pomočjo vozička in bergel 7 mesecev; operativnemu posegu na stegnenici podrejena bolnišnična in zdraviliška disciplina.

## Strah

600000 SIT Primarni strah ob škodnem dogodku. 2 leti intenziven sekundarni strah za izid zdravljenja. Strah za izid zdravljenja je dojemala v obliki, ali se bo vključila v šolsko in prijateljsko okolje, sedaj, ob njeni polnoletnosti, pa je v strahu glede poklicne zmožnosti.

## Zmanjšanje življenjske aktivnosti

10000000 SIT 40-odstotno ZŽA. 65-odstotna izguba splošne delovne sposobnosti. Tožnica je fizično prizadeta zaradi različne dolžine nog, zaradi posegov je dodatno oslabljena leva noga, poslabšal se ji je vid in je manj okretna. Bistvene pa so psihoorganske motnje. Zaradi težav s pomnenjem, razumevanjem, koncentracijo in obvladanjem učnega gadiva, kljub izjemni pomoči staršev, porabi za šolo ves čas in energijo, tako da se ne ukvarja z ničimer drugim, uspeh pa je kljub temu skromen. Prikrajšana je za druženje z vrstniki, zabavo, rekreacijo in vse ostalo, kar dela življenje lepše in prijetnejše. Tožnica ne bo sposobna za pridobitno delo, ki zahteva samostojnost, prožnost, prilagodljivost in iznajdljivost ter so možnosti poklicne izbire zanjo zožene. Gre za bistvena prikrajšanja pri vseh dejavnostih: pri delu, učenju, družabnosti, zabavi in rekreaciji.

## Skaženost

1500000 SIT Gre za brazgotine na hrbtu, poleg tega za nakazano šepanje in druge brazgotine.

---

ZOR člen 200, 203